ไอคอล์

ไอคอล์  เป็นการ์ตูนญี่ปุ่น ผลงานของ คาซูโร อิโนอุเอะ ผู้วาดมือขวากับขาโจ๋ เป็นเรื่องราวของนักเรียนหนุ่มผู้บ้าพาร์ทนาม มาเอดะ ฮาจิเบย์ ได้ย้ายเข้ามาเรียนที่โตเกียวและพักอาศัยอาศัยในหอพักหญิง (เนื่องจากหอพักชายโดนไฟไหม้ไปแล้ว) และได้เจอกับสาว 5 คนที่แต่ละคนมีลักษณะเป็นนางในฝัน (พาร์ท) ของเขา  คือ  ดวงตา  เสียง  หน้าอก  ขา  ต่อมามี  เอว  และบั้นท้าย
== เนื้อเรื่อง ==
== ตัวละคร ==
=== ตัวละครหลัก ===
มาเอดะ ฮาจิเบย์ 
เด็ก ม.4โรงเรียนซาคาชิตะมอน เป็นชายที่ยอมทำทุกอย่างเพื่อปกป้องพาร์ทของเขา จะมีอารมณ์โกรธอย่างรุนแรงในกรณีที่มีคนมาทำร้ายส่วนต่างๆที่เขาหลงใหล และทำให้เขาสู้เก่งไปโดยปริยาย ทั้งที่ปกติเขาเป็นพวกขี้กลัว ไม่ชอบหาเรื่องใคร เหตุที่เขาเป็นพวกรักพาร์ทนั้น เพราะเขาชอบดูการ์ตูนแม่มดน้อยซันนี่ ที่มีขาแบบเดียวกับอาจารย์คาเบะยางิ สึบาเมะ ถึงแม้เขาจะเป็นจะเป็นพวกโรคจิตหลงใหลพาร์ทแต่ในบางครั้งเขาก็เป็นคนอ่อนโยนช่วยเหลือผู้อื่นอยู่เสมอซึ่งจุดดีนี้เองทำให้เพื่อนหญิงในหอพักเริ่มมีใจให้กับเขา ภายหลังเขาได้หลงรักเทนมาขุ ซากุระโกะทำให้เขาตัดสินใจที่จะเลิกเป็นคนรักพาร์ทเพื่อกุมหัวใจของเทนมาขุให้ได้ มีเพื่อนร่วมอุดมการณ์ที่ชือ ชิบุซาว่า ริวโนสุเกะ
เทนมาขุ ซากุระโกะ 
มีลักษณะเด่นตรงที่มีดวงตาเป็นรูปทรงตาแมว และมีสีฟ้าเหมือนแซฟไฟร์
เด็ก ม.4 โรงเรียนซาคาชิตะมอน มีอุปนิสัยที่ไม่ถูกกับผู้ชายก่อนที่ฮาจิเบย์ จะมายังหอพักเธอไม่เคยคิดที่จะเปิดใจให้ผู้ชายคนไหนเลยและมักไม่สนิทสนมกับใครในโรงเรียนเนื่องจากเธอมีปมในใจในอดีตเกี่ยวกับดวงตาของเธอที่คอยดึงดูดผู้ชายให้มาสนใจ ทำให้เพื่อนในอดีตของเธอรังเกียจหาว่าแย่งผู้ชายจากพวกเธอไป นอกจากนี้เธอยังมีนิสัยขี้งก เห็นของถูกเป็นไม่ได้ต้องไปซื้อแทบทุกครั้ง (แม้แต่การจับฉลากเสี่ยงโชค) บางครั้งถึงกับยอมแต่งชุดเมดเข้าแข่งขันประกวดเพื่อเอาเงินรางวัล แต่อุปนิสัยขี้งกนี้ทำให้ดวงตาของเธอเป็นประกายแวววาวทุกครั้ง แต่ถ้าเธอใช้จ่ายสุรุ่ยสุร่าย ดวงตาเธอจะเศร้าหมองเหมือนปลาตาย หลังจากฮาจิเบย์มายังหอพักก็ได้สร้างความรำคาญให้เธอมาตลอดจนโรคเกลียดผู้ชายพลอยหายไป ระยะหลังเธอเริ่มมีใจให้ฮาจิเบย์แล้ว
สึคิโนะ ยูคาริ 
มีลักษณะเด่นตรงที่มีหน้าอกทรงหัวรถชินคันเซนรุ่น 200
เด็ก ม.2 โรงเรียนซาคาชิตะมอน มีอุปนิสัยขี้อายมากๆไม่ว่าเรื่องอะไรก็หน้าแดงเป็นลูกตำลึงสุก แต่ว่าเธอเคยแข่งยิงธนูได้ตำแหน่งชนะเลิศของโตเกียว งานอดิเรกอย่างหนึ่งของเธอที่ไม่อยากให้ใครรู้คืองานออกแบบชุดคอสเพลย์ และแต่งการ์ตูนกับกลุ่มคลั่งไคล้เกมที่เรียกตัวเองว่า "แฟนตาสม่า" เคยแต่งชุดมาสก์ เดอะ เนิร์ส (นางพยาบาลใส่หน้ากาก) จนฮาจิเบย์เข้าใจผิดคิดว่าเป็นคนอื่นมาแล้ว เธอมีพี่สาว 2 คน แถมมีหน้าอกทรงหัวรถชินคันเซนรุ่น 200 เหมือนกันด้วย แต่หน้าอกพี่สาวจะใหญ่กว่า เธอเริ่มมีใจให้ฮาจิเบย์ เพราะเขาช่วยปลอบใจเธอตอนที่คิดมากเรื่องหน้าอกตัวเองและเธอก็สารภาพรักกับฮาจิเบย์ไปแล้วด้วย ศัตรูคนสำคัญของยูคาริ คือ ยัตซึฮาชิ อายาเมะ ที่คอยยั่วยวนฮาจิเบย์อยู่เสมอ จนบางครั้งถึงขั้นทะเลาะกัน
โอโทริ คิริโนะ 
มีลักษณะเด่นตรงที่มีเสียงโทนต่ำเหมือนสุนัขพันธุ์ฮัสกี้
เด็ก ม.4 โรงเรียนซาคาชิตะมอน มีอุปนิสัยไม่ค่อยพูดไม่ค่อยจา โมโหง่าย เธอเป็นลูกสาวตระกูลนินจาอิงะ ผู้สืบทอดวิชาสายชูซุย จึงทำให้เธอมีฝีมือการต่อสู้อยู่ในเกรดเอ แถมทำอาหารเก่งอีกด้วย ที่จริงความฝันของเธอคือการอยากเป็นนักร้อง แต่ถูกปู่ของเธอคัดค้านอย่างหนัก จึงทำให้ความฝันนั้นเป็นไปได้ยาก ดังนั้นเมื่อมาอยู่โตเกียว หลังเลิกเรียนเธอจะแอบไปร้องเพลงที่ร้านคาราโอเกะ แต่บังเอิญถูกฮาจิเบย์จับได้ ซึ่งความบังเอิญนี้ทำให้เธอมีโอกาสร้องเพลงต่อหน้าคนอื่นมากขึ้น แต่ระวังอย่าให้เธอโกรธเพราะเมื่อเธอโกรธจะปล่อยสุดยอดเคล็ดวิชา นั่นคือระเบิดประลัยกัลป์ และ สายฟ้าราพณาสูร ซึ่งฮาจิเบย์เองก็โดนท่านี้ถึง 2 ครั้ง
อาเมะยางิ สึบาเมะ 
มีลักษณะเด่นตรงที่มีท่อนขาไม่มีตาตุ่ม และกว้างเท่ากันตลอดแนวเหมือนซันนี่จัง
อาจารย์โรงเรียนซาคาชิตะมอน และเป็นอาจารย์คุมหอพักหญิงโรงเรียนซาคาชิตะมอน เธอเป็นคนที่อนุญาตให้ฮาจิเบย์มาพักอาศัยที่หอพักหญิงได้ เป็นคนคอทองแดง ดื่มเหล้าได้ทุกเวลา เธอเคยมีคนรักอยู่คนหนึ่งชื่อ โทคิโทริ สึคาสะแต่ได้เสียชีวิตไปเนื่องจากประสบอุบัติเหตุ เธอถูกรังเกียจจากครอบครัวโทโคโทริโดยเฉพาะน้องสาวที่ชื่อ โทคิโทริ โทคะ ที่หาว่าสึบาเมะเป็นฆาตกรที่ฆ่าพี่ชายของเธอ แต่สุดท้ายทั้งสองก็ปรับความเข้าใจกันได้จากความช่วยเหลือของฮาจิเบย์ เธอเคยสอนให้ฮาจิเบย์รู้จักคำว่ารัก แต่คว้าน้ำเหลว
ยัตซิฮาชิ อายาเมะ 
มีลักษณะเด่นตรงที่มีเอวเป็นส่วนเว้าเหมือนแจกันประดับบ้านของเครื่องดินเผาอาคิตะ
เด็ก ม.4 โรงเรียนซาคาชิตะมอน เป็นลูกสาวของนักธุรกิจใหญ่ยัตซึฮาชิ ถูกขนานนามว่า "เจ้าหญิงอายาเมะ" ไม่ว่าการเรียนหรือกีฬาก็เป็นที่หนึ่งตลอด เป็นที่หมายตาของผู้ชายทั้งโรงเรียน มาขอคบเป็นแฟนกับฮาจิเบย์ เพราะเห็นว่าฮาจิเบย์สามารถล้มหัวหน้าแก๊ง "คุริมุโตะ" ได้ ซึ่งเป็นชายที่แข็งแกร่งที่สุดเหมาะที่มาเป็นแฟนกับคนที่เป็นที่หนึ่งอย่างเธอ แต่สุดท้ายก็ถูกฮาจิเบย์ปฏิเสธ จึงทำให้เธออาฆาตฮาจิเบย์ที่ทำให้ประวัติการเป็นที่หนึ่งของเธอด่างพร้อย ภายหลังมาพักที่หอพักหญิง และพยายามโจมตีฮาจิเบย์ทุกวิถีทางด้วยเอวส่วนเว้าของเธอ
=== ตัวละครรอง ===
ชิบุซาว่า ริวโนสุเกะ 
เด็ก ม.4 โรงเรียนซาคาชิตะมอน หัวหน้าชมรมศิลปะ (ที่มีสมาชิกเพียงคนเดียว) เพื่อนร่วมอุดมการณ์ของมาเอดะ ฮาจิเบย์ ในตอนแรกเป็นศัตรูกันในการแย่งกันถ่ายรูปภาพดวงตาของเทนมาขุ ซากุระโกะ แต่ตอนหลังได้จับมือกันช่วยจับโจรโรคจิต จนกลายเป็นเพื่อนสนิทกันเคยคิดที่จะล้มเลิกอุดมการณ์ที่ทำไว้ร่วมกับฮาจิเบย์ แล้วหันไปคลั่งไคล้ชุดเมดแทน แต่สุดท้ายก็หนีไม่พ้นโดนฮาจิเบย์ลากตัวมาร่วมอุดมการณ์เหมือนเดิม ภายหลังได้สมาชิกใหม่ที่ชื่อโอทานิ อุเมกะ ที่แอบชอบชิบุซาว่าข้างเดียวสร้างความปวดใจให้ชิบุซาว่าเป็นอย่างมาก แต่สุดท้าย ชิบุซาว่าก็รับ อุเมกะเข้าชมรม
คิคุโนะ ไฮจิ 
ศัตรูตัวฉกาจของมาเอดะ ฮาจิเบย์ เจ้าของประโยคทองที่ว่า "ผู้หญิงไม่ได้สำคัญที่หน้าตา แต่สำคัญที่จิตใจต่างหาก" แต่สุดท้ายกลับมาสารภาพรักกับฮาจิเบย์ซะเอง เป็นเจ้าของก้นลูกท้อในฝันของฮาจิเบย์
อะบุระซากะ เซชิโร่ 
อดีตผู้ก่อตั้งชมรมศิลปะโรงเรียนซาคาชิตะมอนหนึ่งในผู้หลงใหลในพาร์ท ชิบุซาว่า ริวโนสุเกะนับถือเขาเป็นอาจารย์ เป็นคนที่คิดว่าการจู่โจมในพาร์ทที่เราหลงใหลเป็นการดีที่สุด เขาได้แสดงความสามารถดึงเสน่ห์ของผู้หญิงของหอพักหญิงได้อย่างน่าอัศจรรย์ แต่สุดท้ายก็ไม่วายถูกระเบิดประลัยกัลป์ของโอโทริ คิริโนะ เล่นเอาเกือบปางตาย
คาโนะ คุเรฮะ 
เด็ก ม.4 โรงเรียนซาคาชิตะมอน เป็นคนคลั่งไคล้สาวใส่แว่น เคยเป็นโจรโรคจิตทำร้ายผู้หญิง แล้วเขียนหน้าเป็นรูปแว่น หลังจากถูกฮาจิเบย์จับได้จึงสำนึกผิด แล้วมาเป็นเพื่อนร่วมชมรมธนูกับสึคิโนะ ยูคาริ (เพราะหลงใหลในความเป็นสาวแว่นตาของยูคาริ)
ทัตซึมิ โยอิจิโร่ 
หัวหน้าชมรมวิทยาศาสตร์ ผู้ประดิษฐ์แว่นตามองทะลุเสื้อผ้า และยากระตุ้นความหลงใหลในพาร์ท เป็นผู้ร่วมอุดมการณ์อีกคนของมาเอดะ ฮาจิเบย์ หลงใหลหน้าอกทรงหัวรถชินคันเซนรุ่น 200 ของสึคิโนะ ยูคาริแบบหัวปักหัวปำ
โอทานิ อุเมกะ 
เด็ก ม.1 โรงเรียนซาคาชิตะมอน เป็นเด็กที่แอบชอบ ชิบุซาว่า ริวโนสุเกะ ข้างเดียว มีมันสมองระดับอัจฉริยะ สามารถเคลียร์ปัญหาที่ชิบุซาว่าตั้งไว้ได้อย่างเพอร์เฟ็กต์ เดิมทีเธอไม่มีเพื่อนชอบอยู่คนเดียวใช้ชีวิตน่าเบื่อไปวันวัน แต่หลังจากเธอพบกับชิบุซาว่า ชีวิตเธอก็มีสีสันร่าเริงขึ้นกว่าแต่ก่อน
คาวาทานิ ยูโซ 
เด็ก ม.2 โรงเรียนซาคาชิตะมอน ดาวรุ่งชมรมยูโดที่แอบชอบสึคิโนะ ยูคาริ ข้างเดียว มีนิสัยขี้อายไม่กล้าบอกความรู้สึกตนเองให้ยูคาริรับรู้ แค้นเคืองฮาจิเบย์ที่คอยประจบประแจคิดแต่จะถ่ายรูปหน้าอกของยูคาริ ภายหลังได้สารภาพกับยูคาริแบบไม่ได้ตั้งใจทำให้ยูคาริรับรู้ถึงความรู้สึกของเขาแต่ยูคาริยังมีความรู้สึกที่ดีต่อฮาจิเบย์อยู่ทำให้คาวาทานิได้แต่รอคำตอบจนกว่ายูคาริจะหมดรักในตัวฮาจิเบย์
ทานิยามะ จุนอิจิโร่ 
รุ่นพี่ของเทนมาขุ ซากุระโกะ สมัยเรียนอยู่มัธยมต้น เป็นผู้ที่ทำให้เทนมาขุเป็นโรคเกลียดผู้ชาย หลังจากนั้นที่เขาได้เจอกับเทนมาขุอีกครั้งก็ได้ปรับความเข้าใจกันและบอกว่าเขายังมีใจให้เทนมาขุอยู่เหมือนเดิม แถมยังประกาศไปอีกว่าฮาจิเบย์เป็นศัตรูหัวใจของเขา ปัจจุบันอยู่ชั้นม.6 และเคยเข้าชมรมมวย ถูกขนานนามว่า "ไป่คิงแห่งพาร์ท" โดนไม่ได้ตั้งใจ
=== ตัวละครอื่นๆ ===
โทคิโทริ สึคาสะ
เป็นนักบิดมอเตอร์ไซค์ แต่ได้เสียชีวิตลงเนื่องจากประสบอุบัติเหตุในสนามแข่ง เป็นคนรักของอาจารย์อาเมะยางิ สึบาเมะ
โทคิโทริ โทคะ
น้องสาวของโทคิโทริ สึคาสะ เธอรักพี่ชายมากและคิดว่าอาจารย์อาเมะยางิ สึบาเมะ แย่งพี่ชายจากเธอไป
สึคิโนะ ฮิคาริ
แม่ของสึคิโนะ ยูคาริ
สึคิโนะ มายุ
พี่สาวคนโตของสึคิโนะ ยูคาริ อายุ 20 ปี  คอยสนับสนุนให้น้องสาวสารภาพรัก
สึคิโนะ อะซึกิ
พี่สาวคนรองของสึคิโนะ ยูคาริ อายุ 18 ปี คอยสนับสนุนให้น้องสาวสารภาพรัก
หัวหน้าตระกูลโอโทริ
ปู่ของโอโทริ คิริโนะ ผู้ที่ไม่อยากให้หลานสาวร้องเพลงจึงวางแผนที่จะทำลายเสียงของเธอ
พี่น้องอุซึระ
นินจาสายฮารุงาสุมิศัตรูที่มีความแค้นกับโอโทริ คิริโนะ มีไม้ตายที่ชื่อ "มนุษย์ ชูริเค็น"
คุโนะอิจิ อาวายูกิ
นินจาสาวสายชูซุย ศัตรูที่มีความแค้นกับโอโทริ คิริโนะ มีไม้ตายเป็นภาพมายา
เทนมาขุ เทนปังยากิ
พ่อของเทนมาขุ ซากุระโกะ เป็นคนที่ห่วงลูกสาวสุดชีวิต
โทราจิมะ กินจิ
หัวหน้าแก๊งคุริมุโตะ รุ่นที่ 4 ผู้ครอบครองเขตคันโตทั้งหมด พ่ายแพ้แก่ฮาจิเบย์ จึงมาฝากตัวเป็นลูกน้อง แต่ถูกปฏิเสธ
มาจิมะ ยูกิฮิโกะ
หัวหน้ากลุ่มอันธพาลคนรักแว่นตาตัวจริง มีอุดมการณ์ที่จะทำลายคนที่ใส่แว่นปลอมทั้งหมด
โออิโจ บุซน
อาจารย์ใหญ่โรงเรียนซาคาชิตะมอน มีเบื้องหลังเป็นถึงหัวหน้าเงาชมรมด้านวัฒนธรรมที่หลงใหลในพาร์ทเช่นเดียวกับฮาจิเบย์
ชิมะ ยาจิเอะ
หญิงสาวสองบุคลิก ปกติเธอจะเป็นผู้หญิงที่เรียบร้อยอ่อนโยนแต่บางครั้งก็เป็นสาวเปรี้ยวที่มีสายตาเย็นเยียบเหมือนน้ำแข็ง
สุอิจิ ซู
เด็ก ม.4 โรงเรียนซาคาชิตะมอน อดีตนักร้องนำหญิงวงสตาโลนส์เธอออกจากวงไปโดยอ้างว่าสมาชิกในวงขาดความเร่าร้อนในการเล่นร็อก หลังจากนั้นเธอได้กลับมาเข้าวง และสอนโอโทริด้วย
== รายชื่อตอน ==
== แหล่งข้อมูลอื่น ==
Official Ai Kora manga website  
ตัวอย่างหน้าปกหนังสือไอคอล์ 
การ์ตูนญี่ปุ่น
การ์ตูนญี่ปุ่นแนวโชเน็ง‎